רפובליקות ברית המועצות

רפובליקות ברית המועצות (ברוסית: союзные республики) היו היחידות המנהליות הגבוהות ביותר בברית המועצות.

 מבנה וסמכויות 
למרות שלהלכה לכל רפובליקה הייתה מידה מסוימת של עצמאות במסגרת של פדרציה, למעשה לאורך רוב הזמן השלטון הריכוזי במוסקבה ריכז אצלו את רובן ככולן של סמכויות השלטון. לפיכך, הרפובליקות היו בעיקר כלי לחלוקה מנהלית של ברית המועצות. הן היו בעלות משטר סוציאליסטי, ובכולן למעט הרפובליקה הרוסית, פעלה מפלגה קומוניסטית עצמאית, שהיוותה חלק מהמפלגה הקומוניסטית של ברית המועצות.

בהתאם לחוקת ברית המועצות, הייתה מבוססת המערכת הפוליטית במדינה על מועצות פועלים (סובייטים), שהיו קיימות לאורך כל ההיררכיה האדמיניסטרטיבית, החל מהרמה המקומית, ועד לסובייט העליון שהיה ממוקם במוסקבה. במקביל למבנה האדמיניסטרטיבי הרגיל, קיימת הייתה בכל רפובליקה היררכיה מפלגתית מקבילה, שאפשרה לפוליטבורו מידה גדולה של שליטה בנעשה ברפובליקה. בעלי תפקיד במבנה האדמיניסטרטיבי הרגיל היו ככלל כפופים למקביליהם במבנה המפלגתי, ומינויים בכל הרמות הן במבנה המפלגתי והן במבנה הרגיל דרשו את אישור המפלגה. הנוהג המקובל ברפובליקות (למעט רוסיה) הכתיב כי ראש הרפובליקה יהיה פקיד מקומי, בעוד ראש המנגנון המפלגתי באותה רפובליקה יהיה נתין אחת הרפובליקות האחרות. לכל רפובליקה הייתה עיר בירה ומערכת משלה של סמלים לאומיים שכללו דגל, סמל, ולמעט רוסיה אף המנון.

חולשת סמכויותיהם של הרפובליקות נשארה עד לאמצע שנות השמונים, כשהרפורמות הפוליטיות שבהן נקט מיכאל גורבצ'וב גרמו לשחרור כוחות פוליטיים ריאקציוניים ולהתרופפות נוקשות המשטר, עד שהביאו לבסוף להתמוטטותו. כל הרפובליקות הסובייטיות לשעבר הן כיום מדינות עצמאיות, וכולן למעט שלוש המדינות הבלטיות קשורות בצורה רופפת זו לזו במסגרת חבר המדינות העצמאיות.

 התפתחות 
מספר הרפובליקות לא היה קבוע, והשתנה בהתאם לנסיבות הפוליטיות לאורך ימי קיומה של ברית המועצות. לאחר שבשנותיה הראשונות של ברית המועצות המערכת סבלה מחוסר סדר, עד 1922 אורגנה ברית המועצות סביב ארבע רפובליקות: הרפובליקה הרוסית, הרפובליקה האוקראינית, הרפובליקה הבלארוסית ורפובליקת עבר-הקווקז. בשנים הבאות גדל המספר הזה בהתמדה. בשנת 1924, הפכו אוזבקיסטן וטורקמניסטן לרפובליקות בברית, ובשנת 1929 עשתה זאת טג'יקיסטן. בשנת 1936 הפכו קזחסטן וקירגיזסטן לרפובליקות, ובאותה השנה גם חולקה רפובליקת עבר-הקווקז לשלוש רפובליקות: הרפובליקה הגאורגית, הרפובליקה האזרית והרפובליקה הארמנית. בסוף שנת 1936 מספר הרפובליקות הכולל של ברית המועצות נעמד על אחת עשרה. עקב אירועי מלחמת העולם השנייה, בשנת 1940, הצטרפו במזרח אירופה ארבע רפובליקות חדשות: הרפובליקה המולדובית, ושלוש המדינות הבלטיות – ליטא, לטביה ואסטוניה. בשנה זאת נעשה שינוי נוסף, כאשר חבל קרליה שברפובליקה הרוסית הפך לרפובליקה עצמאית. רפובליקה זו התקיימה עד ל-1956, אז אוחדה עם הרפובליקה הרוסית מחדש. החל משנה זו, ועד התפרקות ברית המועצות בראשית שנות ה-90, נשאר מספר הרפובליקות והמבנה הכללי שלהן ללא שינוי.

 רשימת הרפובליקות 
 רפובליקות ברית המועצות דגל רפובליקה עיר בירה שנת הצטרפות אוכלוסייה (1959) אוכלוסייה (1991) שטח (קמ"ר) מדינה עצמאית יורשת דגל 50px  הרפובליקה הסובייטית הפדרטיבית הסוציאליסטית הרוסית  מוסקבה  1922  117,534,000  148,543,000  17,075,400  הפדרציה הרוסית  50px 50px  הרפובליקה הסובייטית הסוציאליסטית האוקראינית  קייב  1922  41,869,000  51,944,000  603,700  אוקראינה  50px 50px  הרפובליקה הסובייטית הסוציאליסטית האוזבקית  טשקנט  1924  8,106,000  20,708,000  447,400  אוזבקיסטן  50px 50px  הרפובליקה הסובייטית הסוציאליסטית הקזחית  אלמטי  1936  9,310,000  16,793,000  2,717,300  קזחסטן  50px 50px  הרפובליקה הסובייטית הסוציאליסטית הבלארוסית  מינסק  1922  8,055,000  10,260,000  207,600  בלארוס  50px 50px  הרפובליקה הסובייטית הסוציאליסטית האזרית  באקו  1936  3,698,000  7,137,000  86,600  אזרבייג'ן  50px 50px  הרפובליקה הסובייטית הסוציאליסטית הגאורגית  טביליסי  1936  4,044,000  5,464,000  69,700  גאורגיה  50px 50px  הרפובליקה הסובייטית הסוציאליסטית הטג'יקית  דושנבה  1936  1,981,000  5,108,000  143,100  טג'יקיסטן  50px 50px  הרפובליקה הסובייטית הסוציאליסטית המולדובנית  קישינב  1940  2,885,000  4,340,000  33,843  מולדובה  50px 50px  הרפובליקה הסובייטית הסוציאליסטית הקירגיזית  בישקק  1936  2,066,000  4,258,000  198,500  קירגיזסטן  50px 50px  הרפובליקה הסובייטית הסוציאליסטית הליטאית  וילנה  1940  2,711,000  3,728,000  65,200  ליטא  50px 50px  הרפובליקה הסובייטית הסוציאליסטית הטורקמנית  אשגבאט  1924  1,516,000  3,714,000  488,100  טורקמניסטן  50px 50px הרפובליקה הסובייטית הסוציאליסטית הארמנית  ירוואן  1936  1,763,000  3,376,000   29,800  ארמניה  50px 50px  הרפובליקה הסובייטית הסוציאליסטית הלטבית  ריגה  1940  2,093,000  2,681,000  64,589  לטביה  50px 50px  הרפובליקה הסובייטית הסוציאליסטית האסטונית  טאלין  1940  1,197,000  1,582,000 45,226  אסטוניה  50px

קישורים חיצוניים

*
קטגוריה:חלוקת פדרציות וקונפדרציות למדינות